'n Alternatiewe Somervakansie ─ Breek Weg na dié Bekoorlike Kothuise in die Binneland - LekkeSlaap Blog
"Ongelooflik rustige atmosfeer van plaas het my van alles laat vergeet! Heerlik. Klein Eikeboom is ideaal as jy van plaaslewe en die natuur hou. Die cottages is van die skoonste en netjiesste wat ek nog gesien het. Ook baie goed toegerus, alles wat jy nodig het is daar. Was werklik heerlike wegbreek." ─ Hettitia L.
Lekker doendinge naby: Fietsry, voēlkyk, wildkyk en voetslaan.
Kombineer outydse bekoorlikheid met die mees moderne geriewe in die sprokiesagtige Elginvallei. Híér, tussen die neut- en vrugtebome met die Bolandse berge in die agtergrond, sal jy waarlik kan rus en terselfdertyd met die mooiste uitsig reg rondom die kothuis bederf word. Tangelberry Cottage spog ook met 'n groente- en kruietuin wat jy ten volle kan geniet. Jy en jou geliefde kan selfs julle eie pizza in die pizza-oond bak met die nodige geriewe wat voorsien word! Dis beslis die plek vir 'n onvergeetlike vakansie in 'n manjifieke omgewing slegs 40 minute se ry van Kaapstad af.
"Die ervaring was beter as wat die foto's kan vasvang. Rustige en pragtige omgewing dra by tot die besonderse ervaring. Ons het ons kuiertjie baie geniet. Die vars kruie wat tot ons beskikking was het ons definitief aangemoedig om ons eie kossies op te kikker." – Johanna T.
'n Beter somervakansie-bestemming in die binneland kan jy nie voor vra nie! Hierdie kothuis is naby Witrivier op die Panoramaroete en spog met 'n dek wat so te sê op die dam is, 'n luisterryke uitsig, 'n idilliese buitestort, en watervoëls, hoenders, 'n hond en skape wat sommer op die werd rondloop. Jy kan salig met 'n koppie koffie in die hand op die dek sit en droom terwyl jy oor die dam uitkyk en van al jou sorge vergeet … Wat Eden Cottage White River nóg beter maak, is die feit dat dit lekker naby verskeie besienswaardighede is, soos die Krugerwildtuin, Graskop, Hazyview en Sodwala-grotte ─ maak dus seker jy verken die ongelooflike omgewing!
Brand jy om 'n bietjie die mooie Overberg tydens Desember te besoek, maar weg te skram van die besige kusdorpe, soos Hermanus en Gansbaai? Laughing Waters Farm is die perfekte alternatief! Dis net 'n entjie se ry van dié gewilde kusdorpe af, maar bied selfsorgkothuise op 'n rustige plaas ver van die gedruis langs die kus. Jy kan 'n heerlike romantiese wegbreek geniet met tientalle doendinge op die plaas. As jy 'n swakplekkie vir organiese produkte het, sal jy in die sewende hemel by Laughing Waters Farm wees! Hulle verkoop vars melk, kaas, karamel en organiese groente. Reël dit vooraf en bring sommer jou troeteldier saam. Kom geniet 'n heerlike somervakansie met baie son, rustigheid en selfs 'n smaaklike piekniek langs die dam.
"Prentjiemooi, weggesteek tussen die berge. Die gasvryheid en vriendelikheid gekoppel met die warmte wat ons ontvang het was regtig ongelooflik. Wens ons kon meer tyd daar spandeer. Perfekte plek as jy stilte en rustigheid soek. Baie oulike braai-area!" ─ Hanno N.